શિક્ષણ બોર્ડ દ્વારા લેવામાં આવેલી ધો.૧૦ની પરીક્ષામાં સમગ્ર રાજ્યમાંથી ૧૧૦૩૬૭૪ વિદ્યાર્થીઓ નોંધાયા હતા. ધોરણ-૧૦ની પરીક્ષા ૧૨ માર્ચના રોજ શરૂ થઈ હતી અને ૨૩ માર્ચના રોજ પૂર્ણ થઈ હતી. ધોરણ-૧૦માં ગણિતને બાદ કરતા મોટાભાગના પેપરો સરળ રહ્યા હતા. જોકે, ગણિતનું પેપર ખૂબ જ અઘરૂ રહ્યું હોઈ અનેક વિદ્યાર્થીઓ તેમાં નાપાસ થાય તેવી શક્યતા ઊભી થઈ છે. બોર્ડ દ્વારા પરિણામ તૈયાર કરવાની મોટાભાગની કામગીરી પૂર્ણ કરી દેવાતા હવે ૨૮ માર્ચના રોજ ધોરણ-૧૦નું પરિણામ જાહેર કરવામાં આવશે. બોર્ડ દ્વારા ધોરણ-૧૦નું પરિણામ ૨૮ મેના રોજ સવારે ૮ વાગ્યે બોર્ડની વેબસાઈટ www.gseb.org તથા www.gipl.net પર જાહેર કરાશે.